Δίπλες γιορτινές
Τραγανές και μελωμένες, οι δίπλες είναι ταυτισμένες με τα Χριστούγεννα. Και έχουν την τέχνη τους: το φύλλο πρέπει να είναι πολύ λεπτό και το τηγάνισμα να γίνει ταχύτατα.
1 κιλό αλεύρι σκληρό περίπου , 2 φλιτζ. τσαγιού νερό , 1 φλιτζ. τσαγιού ελαιόλαδο για τη ζύμη + επιπλέον για το τηγάνισμα , 40 ml τσικουδιά , ο χυμός από 1 λεμόνι, 1 κουτ. γλυκού αλάτι, 1 φλιτζ. τσαγιού νερό , 1 φλιτζ. τσαγιού μέλι , 2 φλιτζ. τσαγιού ζάχαρη, μπόλικο σουσάμι , κανέλα σε σκόνη
Για να φτιάξουμε τις δίπλες, ξεκινάμε με τη ζύμη.Στον κάδο του μίξερ ή σε βαθύ μπολ ανακατεύουμε όλα τα υλικά με τον γάντζο ή με τα χέρια μέχρι να σχηματιστεί μια λεία και σφιχτή ζύμη (αν χρειαστεί, προσθέτουμε λίγο ακόμα νερό). Την πλάθουμε σε μπάλα, σκεπάζουμε χαλαρά με πετσέτα κουζίνας και την αφήνουμε στην άκρη για 10-15 λεπτά, να ξεκουραστεί.Χωρίζουμε τη ζύμη σε 10 μέρη.Αλευρώνουμε μια λεία επιφάνεια και ανοίγουμε κάθε κομμάτι ζύμης με τον πλάστη-βέργα ή καλύτερα στη μηχανή ζυμαρικών (αν έχουμε) σε πολύ λεπτό φύλλο πάχους περίπου 1-2 χλστ.Κόβουμε κάθε φύλλο με τη ρόδα (ή, αν δεν έχουμε, χρησιμοποιούμε μαχαίρι) σε μικρότερα παραλληλόγραμμα κομμάτια περίπου 10 x 12 εκ.Σε ένα βαθύ τηγάνι ρίχνουμε τόσο λάδι ώστε να φτάσει σε ύψος το 1/3 του σκεύους και το ζεσταίνουμε σε δυνατή φωτιά. Με δύο πιρούνια βουτάμε ένα ένα τα φύλλα στο καυτό λάδι.  Καθώς τηγανίζεται, το διπλώνουμε με τα πιρούνια ώστε να σχηματίσουμε ένα ρολό (μια φλογέρα). Τηγανίζουμε για 2 λεπτά, μέχρι να χρυσίσει, αλλά να μη ροδίσει έντονα.Βγάζουμε και αφήνουμε τη φλογέρα σε απορροφητικό χαρτί να στραγγίξει το περιττό λάδι και συνεχίζουμε τη διαδικασία μέχρι να τελειώσει η ζύμη.Βάζουμε σε μια κατσαρόλα όλα τα υλικά για το σιρόπι και βράζουμε σε μέτρια φωτιά για 10 λεπτά, μέχρι να δέσει. Αποσύρουμε.Βουτάμε ένα ένα τα κρύα πια ξεροτήγανα στο ζεστό σιρόπι και τα γυρίζουμε μέχρι να σιροπιαστούν καλά.Τα τακτοποιούμε σε πιατέλα, τα πασπαλίζουμε με σουσάμι και κανέλα και σερβίρουμε.
Αλεύρι (ζύμες),Ζάχαρη,Μέλι,Χριστούγεννα